**SOKKOPINGIS**

**KILPAILUSÄÄNNÖT KAUDELLE 2024 – 2025**

Kuva, joka sisältää kohteen sisä

Kuvaus luotu automaattisesti

Taustaa:

Nämä kilpailusäännöt ovat voimassa kaudella 2024-2025 Suomessa pelattavassa sokkopingiscupin osakilpailuissa. Säännöt ovat vahvistettu Suomen Paralympiakomitea ry:n (jatkossa Paralympiakomitea) sokkopingisvaliokunnassa.

Lisätiedot: sokkopingisvaliokunnan sihteeri Petri Räbinä [petri.rabina@paralympia.fi](mailto:petri.rabina@paralympia.fi) , puh. 050 596 5014

Sisällysluettelo

1. Kilpailun järjestäminen

2. Kilpailukutsu

3. Ilmoittautuminen

4. Kausi

5. Luokat

6. Kilpailumaksu

7. Pelipassi

8. Osakilpailut

9. Pelijärjestelmä turnauksissa

10. Turnauksien ajankohdat, paikkakunta ja järjestäjä

11. Ulkomaalaiset pelaajat

12. Turnausjury

13. Turnausjärjestäjän vastuu

14. Erimielisyydet ja kurinpito

15. Lajissa käytettävät säännöt

16. Voimassaolo ja muutokset

**1. Kilpailun järjestäminen**

Kilpailun järjestäminen edellyttää Paralympiakomitean sokkopingisvaliokunnan suostumuksen. Kilpailun järjestämisoikeuden myöntää valiokunta yhdistyksille/seuroille niiden tekemien anomusten perusteella. Kilpailuanomus on jätettävä kirjallisesti valiokunnan ilmoittamaan päivämäärään mennessä valiokunnan sihteerille. Valiokunta voi myöntää anomuksesta kilpailujen järjestämisoikeuden myös kesken kilpailukauden, jos se tehdään vähintään neljä viikkoa ennen ensimmäistä suunniteltua pelipäivää.

**2. Kilpailukutsu**

Kilpailun järjestäjän on julkaistava kilpailukutsu vähintään kolme viikkoa ennen ilmoittautumisajan päättymistä.

**3. Ilmoittautuminen**

Pelaaja / pelaajat ilmoittautuvat kilpailuihin kilpailukutsussa mainittuun määräaikaan mennessä. Järjestäjällä on oikeus hylätä myöhässä saapuneet ilmoittautumiset. Pelaajan, joka ilmoittautuu kilpailuun, on aina maksettava osanottomaksu. Poikkeuksena ainoastaan tapaukset, joissa pelaaja esittää lääkärintodistuksen tai muun vastaavan ja ilmoittaa poisjäännistään vähintään yhtä vuorokautta ennen kilpailua. Kilpailuihin ilmoittautuneista pidetään rankingluetteloa, joka on julkista tietoa.

Ilmoittautumalla kilpailuihin pelaaja antaa Paralympiakomitealle ja turnauksen järjestäjälle oikeuden julkaista erilaisia tuloslistoja sekä käyttää pelaajan ja seuran nimeä, kuvaa ja ääntä lajin tiedotuksessa sekä markkinoinnissa.

**4. Kausi**

Pelikausi alkaa 1.8.2024 ja päättyy 31.7.2025.

**5. Luokat**

Kilpailut pelataan tasoluokissa A (huippupelaajat), B (kilpapelaajat) ja C (harrastepelaajat). Miehet ja naiset pelaavat samoissa luokissa. Kansallisiin kilpailuihin voi osallistua myös vammaton pelaaja. Järjestäjällä on oikeus yhdistää sarjat oman perustelun mukaan, sekä vaihtaa yksittäisen pelaajan sarjaa tarvittaessa. Sarjassa pitää olla vähintään 4 pelaajaa, muuten sarja yhdistetään.

**6. Kilpailumaksu**

Pelaajien kilpailumaksu on 20 euroa/turnaus. Kilpailumaksun on maksettava turnausjärjestäjän ilmoittamalle tilille tai muulla sovitulla tavalla ennen turnausta.

**7. Pelipassi ja vakuutus**

Pelaajan, toimihenkilön ja tuomarin tulee hankkia kilpailuihin/turnauksiin oikeuttava pelipassi Suomi Sportista ennen ensimmäistä ottelua. Lisätietoa pelipasseista Paralympiakomitean internetsivuilta <https://www.paralympia.fi/urheilu/lajit/pelipassi> . Pelaajan pelipassi hinta on 40€/kausi, jolla voi osallistua kaikkiin kauden turnauksiin. Pelaaja voi osallistua yksittäiseen peliin/turnaukseen lunastamalla

kertapelipassin yhteen turnaukseen, ostomahdollisuus 1krt/kausi hinta 15€. Aiemmin kertapelipassin ostanut pelaaja voi jatkossa korottaa sen koko kauden pelipassiin (kertapelipassin ostos hyvitetään kausipassin oston yhteydessä). Toimihenkilöiden ja tuomareiden pelipassin hinta on 10€/kausi.

Vakuutus on vapaaehtoinen. Kilpaurheilijan tapaturmavakuutus ostetaan Suomi Sportista hinnat:

**Seniorit** 65-vuotiaat ja vanhemmat 150€  
**Aikuiset** 30-64-vuotiaat 190€  
**Nuoret aikuiset** 20-29-vuotiaat 140€  
**Nuoret** 13-19-vuotiaat 90€  
**Juniorit** 12-vuotiaat ja nuoremmat 40€

Lisätietoja kilpaurheilijan tapaturmavakuutuksesta <https://www.paralympia.fi/urheilu/lajit/kilpaurheilijan-tapaturmavakuutus>

**8. Osakilpailut**

Sokkopingiscupissa pelataan viisi osakilpailua, neljä (4) cupin osakilpailua sekä SM-kisat.

Kauden 2024–25 sokkopingiscupissa on 3 sarjaa A, B ja C-sarja. Pelaaja saa cupin pisteitä siihen sarjaan (A, B, C) missä pelaa ko. turnauksen. Kokonaiscupin pisteet lasketaan viidestä turnauksesta. Pisteet tulevat seuraavasti: 1. 12p, 2. 10p 3. 8p, 4. 6p, 5. 5p, 6. 4p, 7. 3p, 8. 2p, 9. 1p. Kokonaiscupissa palkitaan jokaisen sarjan ensimmäinen. Huom! Jos sarjat yhdistetään, niin pisteet jaetaan ilmoittautumisluokan mukaan. Järjestäjän päätöksellä toiseen sarjaan siirretty pelaaja saa pisteet pelaamastaan sarjasta.

**9. Pelijärjestelmä osakilpailuissa**

Kilpailun järjestäjä laatii ilmoittautumisten perusteella pelikaaviot. Pelaajien sijoittelu määräytyy sen hetkisen sokkopingiscupin rankinglistan perusteella sekä turnauksen johtajalla on käytössä kaksi ns. villikorttia pelaajille. SM-kisoissa semifinaalit ja mitaliottelut pelataan paras viidestä erästä A-sarjassa ja turnausjärjestäjän harkinnan mukaan muissa sarjoissa.

Ottelut ratkaistaan sokkopingiksen kansainvälisten sääntöjen (IBSA) mukaan.

**10. Turnauksien ajankohdat, paikkakunta ja järjestäjä**

1. osaturnaus: 5-6.10.2024 Turku, VSN ry.

2. osaturnaus: 7.12.2024 Helsinki, HUN ry.  
3. osaturnaus: 8.2.2025 Pajulahti.   
4. osaturnaus: 15.3.2025 Helsinki, HUN ry.  
5. osaturnaus: 3.5.2025 Jyväskylä, KSN ry.

**11. Ulkomaalaiset pelaajat**

Cupin turnauksiin voidaan ottaa mukaan vierailevia ulkomaalaisia pelaajia pois lukien SM-kilpailut.

(Suomessa vakituisesti asuvilla on oikeus osallistua myös SM-kilpailuun)

**12. Turnausjury**

a) Kuhunkin turnaukseen on asetettava jury, joka tarkistaa tarvittaessa pelaajien edustuskelpoisuudet ja ratkaisee turnausta koskevat kiistat ja protestit riitaosapuolia kuultuaan.

b) Juryn kokoonpano on:

* turnauksen johtaja
* vastaava tuomari (toimii juryn puheenjohtajana)
* pelaajien edustaja (valiokunnasta)

c) Protestimaksu on 50€, joka tulee suorittaa protestia jätettäessä. Se palautetaan, jos protesti hyväksytään.

d) Juryn tulee toimittaa tarvittaessa kirjallinen raportti sokkopingisvaliokunnalle.

**13. Turnausjärjestäjän vastuu**

Turnausjärjestäjä hankkii tarvittavat tuomarit ja toimihenkilöt.

Turnausjärjestäjällä on vastuu järjestää laadukas turnaus. Laiminlyöntien esiintyessä voi sokkopingisvaliokunta määrätä maksimissaan 150 euron sakon puutteellisista turnausjärjestelyistä.

**14.Erimielisyydet ja kurinpito**

a) Ylintä päätösvaltaa tässä sarjajärjestelmässä käyttää Paralympiakomitea.

b) Se nimeää sokkopingisvaliokunnan, jonka tehtävänä on ratkaista kilpailusäännöistä syntyneet tulkintakiistat, tai menettelyt, joita ei ole määritelty kansainvälisissä sokkopingis-säännöissä.

Valiokunnan päätös on lopullinen. Jos valittajataho on tyytymätön valiokunnan päätökseen, voi taho valittaa päätöksestä urheilun oikeusturvalautakuntaan, jos asia kuuluu heidän toimivaltaansa.

c) Cupin osakilpailuun ilmoittautuneet pelaajat ja kaikki toiminnassa mukana olevat henkilöt sitoutuvat noudattamaan

* Paralympiakomitean sokkopingis kilpailusääntöjä
* Kulloinkin voimassa olevaa antidoping säännöstöä, lisätietoa <https://www.paralympia.fi/images/Leena/antidopingohjelma.pdf>
* Paralympiakomitean kurinpitosääntöjä, lisätietoa <https://www.paralympia.fi/images/tiedostot/EtOleYksin/kurinpitomrykset_paralympiakomitea.pdf>
* Lisätietoa antidoping- ja eettisen toiminnan ohjelmasta, Suomen Urheilun Eettisen Keskuksen (SUEK), lisätietoa SUEK internetsivuilta <https://suek.fi/>

**15. Lajissa käytettävät säännöt**

a) Kilpailuissa käytetään International Blind Sport Federation IBSA:n kansainvälisiä sokkopingiksen sääntöjä 2022-2025, säännöt suomeksi löytyvät <https://www.paralympia.fi/images/tiedostot/Sokkopingis/ibsan_sokkopingissnnt_2022-2025_fi_tarkistettu.pdf>

b) Säännöistä voidaan poiketa sokkopingisvaliokunnan päätöksellä ja nämä päätökset ilmoitetaan yhdistyksille/seuroille selkeästi ja riittävän ajoissa ennen säännön käyttöönottoa.

**16. Voimassaolo ja muutokset**

a) Kilpailusäännöt ovat voimassa pelikauden 1.8.2024-31.7.2025.

b) Näihin kilpailusääntöihin voidaan tehdä muutoksia kilpailukauden aikana sokkopingisvaliokunnan päätöksellä. LOPPU